CELEX: C2004/106/86
Language: da
Date: 2004-04-30 00:00:00
Title: Sag C-161/04: Saganlagt den 30. marts 2004 (fax 24.3.2004) af Republikken Østrig mod Europa-Parlamentetog Rådet for Den Europæiske Union.

30.4.2004   
            
            
               DA
            
            
               Den Europæiske Unions Tidende
            
            
               C 106/49
            
         Sag anlagt den 30. marts 2004 (fax 24.3.2004) af Republikken Østrig mod Europa-Parlamentet og Rådet for Den Europæiske Union.
   (Sag C-161/04)
   (2004/C 106/86)
   Ved De Europæiske Fællesskabers Domstol er der den 30. marts 2004 (fax 24.3.2004) anlagt sag mod Europa-Parlamentet og Rådet for Den Europæiske Union af Republikken Østrig ved Harald Dossi, som befuldmægtiget, og med valgt adresse i Luxembourg.
   Republikken Østrig har nedlagt følgende påstande:
   
               —
            
            
               Europa-Parlamentets og Rådets forordning (EF) nr. 2327/2003 af 22. december 2003 om som led i en bæredygtig transportpolitik at indføre et midlertidigt pointsystem, som finder anvendelse i 2004 på lastvogne, der kører gennem Østrig (1), annulleres.
            
         
               —
            
            
               Europa-Parlamentet og Rådet tilpligtes at betale sagens omkostninger.
            
         Søgsmålsgrunde og væsentligste argumenter:
   Ifølge Republikken Østrig skal Europa-Parlamentets og Rådets forordning (EF) nr. 2327/2003 af 22. december 2003 annulleres af følgende grunde:
   
               —
            
            
               Tilsidesættelse af det primærretlige proportionalitetsprincip
            
         I betragtning af den på videnskabeligt grundlag udarbejdede prognose må den omtvistede forordning betragtes som (absolut) uegnet med henblik på at nå de i betragtningerne til forordningen fastsatte målsætninger om begrænsning af belastningerne som følge af lastvognstrafikken som led i en bæredygtig og miljøvenlig løsning.
   Endvidere står de ved forordningen indførte belastninger ikke i noget rimeligt forhold til de midler, der anvendes med henblik på at nå målsætningerne.
   På grundlag af et udgiftsoverslag, der er udarbejdet af det selskab, der hidtil har drevet det elektroniske Ökopunktesystem, må det antages, at de betydelige ændringer og tilpasninger, der med henblik på gennemførelsen af den omtvistede forordning skal foretages af det Ökopunkte-System, der er anvendt indtil den 31. december 2003, såvel som de løbende drifts- og vedligeholdelsesarbejder alt i alt vil medføre udgifter på ca. 9 mio. EUR.
   Da gennemførelsen af den omtvistede forordning på den ene side vil medføre udgifter på ca. 9 mio. EUR og den på den anden side i sidste instans kun vil medføre yderligere emissioner, er den omtvistede forordning i hvert fald i strid med det primærretlige proportionalitetsprincip og bør derfor allerede af den grund erklæres ugyldig.
   
               —
            
            
               Tilsidesættelse af forskrifterne vedrørende miljøbeskyttelses-»klausulen« i artikel 6 EF
            
         Den omtvistede forordning er ikke i overensstemmelse med det i artikel 6 EF fastsatte princip om sikring af den størst mulige og optimale miljøbeskyttelse, idet forordningen ikke medfører en begrænsning, men tværtimod en forøgelse af emissionerne. For så vidt er den omtvistede forordning (også) i strid med artikel 6 EF.
   
               —
            
            
               Tilsidesættelse af de primærretlige retsforskrifter i artikel 11 i protokol nr. 9 om vejtransport, jernbanetransport og kombineret transport i Østrig
            
         Den omtvistede forordning er også retsstridig, for så vidt som den er i strid med de primærretlige bestemmelser i transitprotokollen. Med udgangen af 2003 udløb Ökopunktesystemet, men den i transitprotokollen forudsætningsvis gældende målsætning om en bæredygtig og en miljøvenlig løsning på de af trafikken forårsagede miljøproblemer består fortsat.
   Overgangsordningen i transitprotokollens artikel 11 kan ikke fortolkes således, at den med henblik på beskyttelse af miljøet og befolkningens sundhed indførte ordning, der først var indeholdt i transitaftalen EØF-Østrig og derefter i transitprotokollen, efter en vis overgangsperiode uden videre »udløber« og ændres til en bindende fællesskabsretlig ordning, hvis beskyttelsesstandarder er (langt) lavere.
   En sådan overgangsordning ville nemlig stort set miste sin effektive virkning og skulle derfor være formuleret udtrykkeligt og klart på den måde, såfremt medlemsstaterne som »traktatens forfattere« faktisk havde ønsket dette.
   Såfremt formålet med transitordningen – beskyttelse af miljøet og befolkningens sundhed i almindelighed og en 60 %-begrænsning af en NOx-emissionerne i særdeleshed – også er gældende efter udløbet af overgangsperioden den 31. december 2003, er denne målsætning som en integreret del af transitprotokollen, og dermed som del af den primære fællesskabsret bindende for Det Europæiske Fællesskab.
   Fællesskabet er i så fald forpligtet til fortsat at overholde målsætningen med transitordningen. Bestemmelser i den afledte ret, som ikke tillader, at dette mål nås, må kvalificeres som retsstridige. Med den omtvistede forordning nås i hvert fald ikke den bindende målsætning, der kan udledes af transitprotokollen, og forordningen er derfor i strid med den primære fællesskabsret.
   Som det fremgår af den sagkyndige rapport af 1. marts 2004 om trafik og emissioner »Lastvognstransitkørsel gennem Østrig: Status og perspektiver«, må det – bortset fra, at målsætningen i henhold til protokol nr. 9 til tiltrædelsesakten af 1994 (EFT C 241 af 29.8.1994, s. 361), nemlig en begrænsning af kvælstofoxid-emissionerne til 40 % i forhold til udgangspunktet, hverken vil kunne nås på et hvilket som helst tidspunkt i løbet af aftalens løbetid eller på længere sigt – antages, at når den omtvistede forordning gennemføres, vil der i hvert fald være tale om en forøgelse af emissionerne. De vil i 2006 kunne andrage 133 % og under realistiske forudsætninger endog op til 260 % (i forhold til udgangspunktet).
   
               —
            
            
               Tilsidesættelse af det primærretlige princip om bestemthed
            
         Den omtvistede forordning er i strid med det fællesskabsretlige princip om bestemthed og derfor i strid med primærretlige bestemmelser.
   
      (1)  EUT L 345, s. 30.